Diari Oficial de la Generalitat Valenciana


Sumari del DOGV 7463, del 11-02-2015 (2015/1040)

RESOLUCIÓ de 4 de febrer de 2015, del secretari autonòmic d'Economia i Ocupació i director general del Servef, per la qual s'autoritza un ajust de dotacions entre línies de subvenció genèriques del capítol IV, «Transferències corrents», del subprograma 322.51, «Foment d'ocupació», per import de tres milions d'euros (0.652.691.92 euros).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7463

Data del DOGV
:   11-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1040


Data del document
:   04-02-2015

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Servei Valencià d'Ocupació i Formació

RESOLUCIÓ de 4 de febrer de 2015, del secretari autonòmic d'Economia i Ocupació i director general del Servef, per la qual s'autoritza un ajust de dotacions entre línies de subvenció genèriques del capítol IV, «Transferències corrents», del subprograma 322.51, «Foment d'ocupació», per import de tres milions d'euros (4.647.505.38 euros). [2015/1040]  
La Llei 8/2014, de 26 desembre, de Pressupostos de la Generalitat per a l'exercici 2015, va aprovar el pressupost del Servef, part del finançament del qual prové del Ministeri d'Ocupació i Seguretat Social, a través del Servici Públic d'Ocupació Estatal, i en el qual s'inclouen en l'annex de transferències corrents del subprograma 322.51, «Foment d'ocupació», entre altres, les línies de subvenció genèriques T2941, «Ocupació pública i desenrotllament local», i la T7954, «Pla d'Ocupació Jove-Garantia Juvenil», finançades en part pel Servici Públic d'Ocupació estatal.  
Ateses les circumstàncies actuals i la incidència que en l'ocupació juvenil té l'evolució de la situació econòmica, tant a escala nacional com autonòmica, la Direcció General d'Ocupació i Formació ha analitzat les dotacions inicialment pressupostades respecte a les previsions actuals d'execució dels programes d'ajudes i ha revisat les accions de foment d'ocupació juvenil, a fi d'atendre amb més eficàcia les necessitats d'accés al mercat laboral d'este col·lectiu per mitjà de les iniciatives d'ocupació pública.  
  
Per això, proposen transferir crèdit de la línia de subvenció genèrica T2941, «Ocupació pública i desenrotllament local», per a incrementar la dotació de la línia de subvenció genèrica T7954, «Pla d'Ocupació Jove-Garantia Juvenil», per import de 3.000.000,00 ?, quantia finançada pel Servici Públic d'Ocupació estatal.  
En conseqüència, vist l'informe favorable de la Intervenció Delegada en el Servef de 4 de febrer de 2015, i tenint en compte el que disposa el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana (articles 32 i 33), la Llei 8/2014, de 26 de desembre, de Pressupostos de la Generalitat per a l'exercici 2015 (articles 18 i 21), el Decret 194/2013, de 20 de desembre, del Consell, pel qual s'aprova el Reglament d'Organització i Règim Jurídic del Servef, i l'Orde de 22 de març de 2005, per la qual es regula el procediment de gestió del pressupost de la Generalitat Valenciana, resolc:  
  
Autoritzar un reajustament en les dotacions de les línies de subvenció genèriques del capítol IV, «Transferències corrents», del subprograma 322.51, «Foment de l'ocupació», finançades pel Servici Públic d'Ocupació estatal, que es detalla a continuació:  
  
Aplicacions pressupostàries de gasto que disminuïxen: Import:  
73.05.52.2653.45900.7 - Línia T2941 3.000.000,00 -  
  
Aplicacions pressupostàries de gasto que augmenten: Import:  
07.92.74.1912.77822.7 - Línia T7954 3.000.000,00 -  
  
València, 4 de febrer de 2015.- El secretari autonòmic d'Economia i Ocupació, director general del Servef: Fernando Díaz Requena.